****

**ОТЧЕТ ЗА ДЕЙНОСТТА**

**НА НЧ „ИВАН ВАЗОВ – 1947” ЗА 2018 ГОДИНА**

 Уважаеми дами и господа – членове на НЧ „Иван Вазов – 1947”

 Тук сме, за да направим равносметка за дейността на Читалището през изминалата 2018, която бе една изключително трудна от финансова гледна точка година. Въпреки това тя бе изпълнена с множество събития, утвърждаващи мястото на институцията в културния живот на града и общината. Какво постигнахме:

 **БИБЛИОТЕЧНА ДЕЙНОСТ**

Библиотеката на НЧ „Иван Вазов – 1947” е общодостъпен културно просветен център, който предлага услуги за повишаване на културата, образованието и информираността на гражданите. Тя е търсено място за немалка част от населението. Библиотеката ни е вписана в регистъра на Обществените библиотеки и единствената в общината, включена в проекта „Глобални библиотеки”, благодарение на който в града бяха инсталирани 4 бр. табели, насочващи към нея.

 През 2018 година нашата библиотека разработи и спечели проект по програма „Българските библиотеки – съвременни центрове за четене и информираност” на МК на обща стойност 1759,00 лв. Това позволи да бъде обогатен библиотечния фонд с разнообразна по тематика литература, както и нови произведения на български автори. Бяха отделени и още

950, 00 лв. за попълване на библиотечния фонд. 293 книги получихме като дарение. Така към 31.12.2018 г. фонда наброява 36654 единици или с почти 400 повече от миналата година. Регистрираните читатели са 803 със 7170 посещения и заети 11189 библиотечни документи.

 През 2018 г. библиотеката направи и абонамент за ежедневника „Стандарт”, седмичника „168 часа”, списанията „Журнал за жената” с приложенията му „Кулинарен журнал” и „Здравен журнал”, „Нешънъл Джиографик” и „8”, както и „Държавен вестник”. Нашата библиотека е единствената в общината, където се съхранява „Държавен вестник” от 1957 г. до настоящия момент.

 Подредени бяха и витрини за известни личности и бележити годишнини, като 135 г. от рождението на Рачо Стоянов, 130 г. от рождението на Дора Габе, 60 г. от смъртта на Ран Босилек, 105 г. от рождението на Асен Босев, 170 г. от рождението на Христо Ботев, 140 г. от рождението на Яворов, 155 г. от рождението на Алеко Константинов и др.

 През м. март се проведе и викторината, която вече е традиционна за нашата община - тази година „В приказния свят на Братя Грим”

 Организирана бе и среща с Петко Атанасов, автор на книгата „Величието на Константин и нашата участ”.

Във връзка с 170 годишнината от рождението на Христо Ботев бе проведена читателска конференция с ученици от училищата на територията на Общината.

По повод 3 март бе организирана кръгла маса „140 години свободна България”

В националната седмица на четенето учениците от седмите класове на четоха и преразказваха откъси от своя любима книга, проведе се колективно четене на произведенията на Ран Босилек, гостуваха и децата от ДГ „Радост”, Които се запознаха с любими приказни герои. Учениците от 9 и 10 клас на СУ „Д-р Петър Берон” се срещнаха с обществени личности и дискутираха с тях откъси от разказа на Йовков „Ако можеха да говорят” и есето „За думите” на Йордан Радичков”

Библиотеката остава предпочитано място за провеждане на часове по литература, история, география и биология.

**ТВОРЧЕСКИ КОЛЕКТИВИ**

 През творчески сезон 2017-2018 в Читалището работиха следните школи, клубове и самодейни колективи:

* Детска танцова школа „Зорница”
* Танцов състав „Зорница”
* Клуб за народни танци „Хоро”
* Театър „Цветан Станков”
* Младежка театрална формация
* Детска театрална школа
* Група за класически балет ”Фейри денс’
* Вокалнагрупа „Танго”
* Айкидо клуб
* Клуб по табата
* Фотоклуб „Костинброд
* Психологическа консултаци

Общият брой на самодейците и членовете на клубове е над 400, хоноруваните ръководители са вече 5, за разлика от предходната година, когато бяха само 3, а нехоноруваните 4.

През изтеклата година отбелязахме с голям концерт 10 годишния юбилей на ТС „Зорница”. Освен това благодарение на усилията на младите ръководителки Василена Балчева и Жаклин Ангелова в танцовите формации участват вече над 50 малки и големи танцьори. Затова Настоятелството взе решение школата да бъде платена, а със събраните от такси средства да бъдат изплащани възнаграждения на двете момичета, които до момента безвъзмездно хвърляха усилия в обучението на новопостъпилите.

Съставите имаха множество участия в събития и празници организирани от община Костинброд и в благотворителния концерт в подкрепа на Виви. Фестивалните изяви през годината бяха: 9 –ти фестивал „Шопски наниз”, фестивала „Приморска перла” в гр. Приморско, където бе завоювана наградата на публиката, както и на фолклорния фестивал в Читлук, общ. Сокобаня, Република Сърбия.

Да кажем на добър част на младите ръководителки и да им пожелаем още повече бъдещи успехи.

Театър „Цветан Станков” и през тази година ни зарадва със солидни успехи. Постановката „Деца на света” от Стефан Цанев дело на режисьора Милослав Милославов бе отличена с множество награди. Голямата награда на кмета на община Свищов, първа награда за главна мъжка роля за Калин Божилов и за главна женска роля на Седефка Николова на театралния фестивал в гр. Свищов, Голямата награда на кмета на община Нова Загора на театралния фестивал в същия град, първа награда за спектакъл, първа награда за главна мъжка роля и първа награда за главна женска роля от фестивала в гр. Лом, както и голямата награда на кмета на община Самоков на фестивала „Театър без граници”.

Пиесата „Не те познавам вече” от Алдо де Бенедети, пък бе отличена на фестивала в гр. Тополовград. Рени Додева завоюва отличие за поддържаща женска роля, а Петър Лозанов за дебют.

С получените отличия нашата театрална формация вече може да се похвали, че е най – награждаваната любителска театрална трупа в България.

Вокална група „Танго” също имаше, своите звездни мигове на Фестивала на старата градска песен в гр. Кюстендил, където извоюва втора награда. Групата бе поканена да вземе участие в предаването „Ако зажалиш някой ден” на телевизия СКАТ. Нашите изпълнители взеха участие и във фестивала в гр. Враца.

Фото клуба пък се изяви с фотоизложбата „Контрасти”, която бе открита през м. март в малкия салон на Читалището. Гости на изложбата бяха и представители на Българска фотографска академия, чийто член е нашия фотографски клуб.

**ПРОВЕДЕНИ ФЕСТИВАЛИ И КОНКУРСИ**

lX НФФ с международно участие „ШОПСКИ НАНИЗ”

V Фестивал на бойните изкуства „КАТЦУ ДЖИН КЕН”. Специален гост на събитието бе културното аташе на Японското посолство в Република България – г-жа Мисаки Нишимура.

lX певческия конкурс „Парад на детската забавна песен”

 **Какво още се случи през изтеклата година:**

* Организиран бе конкурс за карикатура по повод 155 години от рождението на Алеко Константинов. В конкурса взеха участие ученици от НУ „Отец Паисий“, с. Драговищица, и СУ „Д-р Петър Берон" гр. Костинброд. Най – добрите творби бяха наградени.
* Бе организиран курс по калиграфия с водещ сенсей Емилия Стоева, в който взеха участие повече от 15 деца и възрасни.
* Организирана бе и изложба „Икебана” в рамките на Фестивала на бойните изкуства „КАТЦУ ДЖИН КЕН”
* Бе организиран за втора поредна година Великденски концерт, съвместно с другите две градски читалища
* По инициатива на Радослава Георгиева и Шизет Изен организирахме ежемесечно „Настолни игри”. Събитието има голям успех, много семейства се включиха, така че продължаваме традицията и през настоящият сезон.
* Организирани бяха поредица беседи за християнството с отец Серафим.
* Бе проведен и традиционния мартенски базар.
* През май СОФТУНИ проведе безплатно дигитално обучение

Театрални постановки и концерти:

„Откачена фамилия” от Рей Куни - Валентин Танев Мария Сапунджиева

„Крадецът на праскови” с Юлиян Вергов

„Цилиндъдът” от Едуардо де Филипо

„Аферата в хотел Уесминстър” с Ивайло Калоянчев Светослав Пеев

Концерт на Тони Димитрова

„Памет” - Музикално - поетичен, театрален спектакъл по повод 140 годишнината от Освобождението.

 Многобройни бяха и срещи, обучения, конференции и пр., чийто домакин бе читалището. Всяка информация за минали и бъдещи събития се стремим да отразяваме в страницата на читалището в социалната мрежа фейсбук. Много от събитията намират място и в сайта на община Костинброд.